भारतातील कार विक्रीवर, निवडणुकीचा आंशिक परिणाम

मुंबई : मागील महिन्याचा, म्हणजे मे 2024 चा कार विक्री अहवाल समोर आला आहे आणि गेल्या महिन्यात कार कंपन्यांकडून डीलर्सना एकूण प्रवासी वाहन पुरवठा 4 टक्क्यांच्या वाढीसह 3,50,257 लाख युनिट्स इतका झाला आहे. बरोबर एक वर्षापूर्वी याच महिन्यात हा आकडा 3,35,436 युनिट होता. सार्वत्रिक निवडणुकीचा परिणाम कार विक्रीवर झाला आहे. याशिवाय, इनपुट कॉस्ट वाढल्यामुळे म्हणजेच कारच्या किमतीत वाढ झाल्याने विक्रीवरही परिणाम झाला आहे. चला, देशाची नंबर 1 कंपनी मारुती सुझुकी कडून स्वदेशी कंपनी टाटा-महिंद्रा आणि इतर सर्व प्रमुख उत्पादकांच्या गेल्या मे महिन्यातील कार विक्री अहवालाविषयी सांगूया.

मारुती सुझुकी कंपनीच्या SUV ची चांगली विक्री
मारुती सुझुकी इंडिया लिमिटेडची मे 2024 मध्ये देशांतर्गत बाजारपेठेतील प्रवासी वाहन विभागातील एकूण विक्री 1,44,002 युनिट्सपर्यंत किंचित वाढली, जी गेल्या वर्षी मेमध्ये 1,43,708 युनिट्स होती. कंपनीने गेल्या महिन्यात एंट्री लेव्हल आणि कॉम्पॅक्ट कारच्या विक्रीत वर्षभरात घट पाहिली. ब्रेझा, ग्रँड विटारा, एर्टिगा यांसारख्या युटिलिटी वाहनांच्या विक्रीत वाढ झाली आहे.

ह्युंदाई गाड्यांची विक्री वाढली
देशातील दुसरी सर्वात मोठी कार कंपनी ह्युंदाई मोटर इंडियाची देशांतर्गत वाहन विक्री मे महिन्यात एक टक्क्याने वाढली आहे. कंपनीने मे महिन्यात 49,151 वाहनांची विक्री केली, जी मागील वर्षी याच महिन्यात 48,601 वाहने होती.

टाटा मोटर्ससाठी मे महिना चांगला होता
टाटा मोटर्सची वाहन विक्री मे महिन्यात वार्षिक आधारावर दोन टक्क्यांनी वाढून 76,766 युनिट्स झाली. गेल्या वर्षी याच महिन्यात कंपनीने डीलरशिपला 74,973 वाहनांचा पुरवठा केला होता. टाटा मोटर्सने सांगितले की, देशांतर्गत बाजारात इलेक्ट्रिक वाहनांसह प्रवासी वाहनांची एकूण विक्री दोन टक्क्यांनी वाढून 47,075 युनिट झाली आहे, जी गेल्या वर्षी मे महिन्यात 45,984 युनिट्स होती.

महिंद्राच्या एसयूव्ही विक्रीत मोठी वाढ
महिंद्रा अँड महिंद्रा (M&M) ने देशांतर्गत बाजारपेठेतील प्रवासी वाहन विभागातील विक्री 31 टक्क्यांनी वाढून 43,218 युनिट्सवर पोहोचली आहे, जी गेल्या वर्षी मे महिन्यात 32,886 युनिट्स होती.

मे महिना टोयोटासाठी होता जबरदस्त
टोयोटा किर्लोस्कर मोटर (TKM) ची मे महिन्यात एकूण घाऊक विक्री वार्षिक 24 टक्क्यांनी वाढून 25,273 युनिट्स झाली आहे.

किआ कारच्या विक्रीतही वाढ
किया इंडियाच्या वाहनांची विक्री मे महिन्यात वार्षिक 4 टक्क्यांनी वाढून 19,500 युनिट्सवर गेली आहे. गेल्या वर्षी याच कालावधीत कंपनीने 18,766 वाहनांची विक्री केली होती.

एमजी कारची विक्री कमी
एमजी मोटर इंडियाची घाऊक विक्री मे महिन्यात वार्षिक 5 टक्क्यांनी घसरून 4,769 युनिट्सवर आली. कंपनीने गेल्या वर्षी मे महिन्यात 5,006 वाहनांची विक्री केली होती.